На основу члана 20. став 2. Уредбе о стратешком партнерству („Службени гласник РСˮ, бр. 129/14, 75/15, 16/16 и 108/16) и члана 43. став 3. Закона о Влади („Службени гласник РСˮ, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон), на предлог Министарства привреде,

Влада доноси

З А К Љ У Ч А К

1. Усваја се Извештај Комисије за спровођење модела стратешког партнерства у поступку ЈП 5/21 субјекта приватизације Акционарско друштво за производњу петрохемијских производа, сировина и хемикалија „ХИП - ПЕТРОХЕМИЈАˮ Панчево, који је саставни део овог закључка.
2. За изабраног понуђача у поступку приватизације моделом стратешког партнерства докапитализацијом Акционарског друштва за производњу петрохемијских производа, сировина и хемикалија „ХИП-ПЕТРОХЕМИЈАˮ Панчево, шифра поступка: ЈП 5/21, проглашава се Друштво за истраживање, производњу, прераду, дистрибуцију и промет нафте и нафтних деривата и истраживање и производњу природног гаса „НАФТНА ИНДУСТРИЈА СРБИЈЕˮ а.д. Нови Сад.
3. Влада је одлучила да се отпочну преговори са изабраним понуђачем из тачке 2. овог закључка, ради закључења уговора о стратешком партнерству.
4. Задужује се Канцеларија за сарадњу с медијима да, у складу са чланом 21. став 1. Уредбе о стратешком партнерству, овај закључак објави на интернет страници Владе.
5. Овај закључак, ради реализације, доставити Министарству привреде, које ће по један примерак овог закључка доставити Акционарском друштву за производњу петрохемијских производа, сировина и хемикалија „ХИП-ПЕТРОХЕМИЈАˮ Панчево, Друштву за истраживање, производњу, прераду, дистрибуцију и промет нафте и нафтних деривата и истраживање и производњу природног гаса „НАФТНА ИНДУСТРИЈА СРБИЈЕˮ а.д. Нови Сад и члановима комисије из тачке 1. овог закључка, као и Канцеларији за сарадњу с медијима.

05 Број: 023-9446/2021

У Београду, 14. октобра 2021. године

В Л А Д А

ПРЕДСЕДНИК

Ана Брнабић.с.р.